**Mióta piros a cseresznye?**

**Húzd át a mondatba nem illő szavakat úgy, hogy a mese értelmes maradjon!**

Valamikor réges-régen, amikor a Földön az első cseresznyefa kivirágzott, a gyümölcs épp oly fehér volt, mint a fa virága. Hiú volt

***a* *fa, a virág, a gyökér***

és módfelett irigyelte a nagyobb

***virágokat leveleket gyümölcsöket***

érlelő társait, az almafát, a barackfát, de leginkább a körtefát. Meg is fogadta, hogy jövőre túltesz

***a körtefán, az akácfán, a diófán,***

és akkora ***meggyeket cseresznyéket almákat***

fog nevelni, mint egy-egy kisebb dinnye. A következő esztendő

***januárjában, májusában, októberében,***

amikor a korai cseresznyék már kis csomókban lógtak az ágakon, arra ment egy bölcs öregember és megszólította

***a körtefát: a cseresznyefát: a rigót:***

– Miért vagy oly búvalbélelt, hiszen az ágaid roskadásig teltek a finom szemekkel? – kérdezte

***a fiú. az öregasszony. az öregember.***

– Van nekem bánatom elég – sóhajtott a cseresznye. – Hiába igyekeztem túltenni a körtén, csak ilyen

***kukacosak aprók fehérek***

maradtak a gyümölcseim.

– Szégyelld magad! – rótta meg az öreg bölcs a fát. – Miért kívánsz körte lenni? Inkább örülnél, hogy te vagy

***a nyár az ősz a tavasz***

 első finom gyümölcse, és abban gyönyörködnél, hogy milyen örömet szerzel gyerekeknek, felnőtteknek egyaránt. A hiú cseresznyefa belátta, hogy igaza van ***a körtefának, az öregembernek, a gyerekeknek,***

és nagyon elszégyellte magát. Olyannyira, hogy kis

***gyümölcse virága levele***

mélyen elpirult.  Azóta ***zöld fehér piros*** a cseresznye.